Šivetice

**Šivetice** () sú obec na Slovensku v okrese Revúca.
 
## Polohopis
Obec leží v severovýchodnej časti Slovenského krasu. 
 
## Dejiny
Prvá písomná zmienka o obci je z roku 1262 (Sueta), ale sídlo vzniklo asi už v 12. storočí. Patrila jelšavskému panstvu, od 15. storočia k hradu Muráň. V roku 1558 sa v obci spomína hámor, ktorý však po niekoľkých rokoch spustol. V súpisoch z roku 1652 sa v obci uvádza hlavne veľa hrnčiarov, tzv. nemecký hámor s dvomi hutami v prevádzke a osobitnými miestami na pálenie uhlia. V roku 1706 až 1716 sa Šivetice stali najznámejšou hrnčiarskou dedinou v údolí rieky Muráň. V 19. a 20. storočí mala obec cech hrnčiarov. Pri výrobe využívali miestnu kvalitnú hlinu a šivetická keramika (džbány, vázy, signálne píšťaly, rozmerné misy) sa stala známou v celom Rakúsko-Uhorsku.

## Kultúra a zaujímavosti
### Pamiatky
* Rotunda sv. Margity Antiochijskej, románska stavba z druhej štvrtiny 13. storočia. S vnútorným priemerom 11 metrov ide o najväčšiu románsku rotundu na Slovensku i v celej strednej Európe. Je postavená z tehál, a nie z kameňa, ako väčšina stredovekých kostolov regiónu. Dnes sa nevyužíva na bohoslužobné účely a v kostole prebiehajú dlhodobé reštaurátorské práce, ktoré doposiaľ neboli dokončené. V interiéri sa nachádzajú hodnotné fresky. Maľby majú minimálne tri vrstvy, nachádzajú sa tu románske fresky, gotické fresky a mladšie maľby z 20. storočia. Na románskom portáli sa dochovala aj exteriérová freska. V priebehu 14. storočia bol interiér kostola predelený na loď a svätyňu monumentálnym lomeným víťazným oblúkom. Rotunda má vnútornú apsidu. V lodi bola pôvodne kamenná románska empora, ktorá sa však nedochovala. Pôvodné románske nástenné maľby zobrazujúce výjavy z legendy o sv. Margite prekryli gotickými maľbami s rovnakou tematikou a doplnili ich výjavmi pašiového cyklu. Časť románskych malieb boli odkrytá, gotické maľby, ktoré ich prekrývali boli sňaté, a dnes sa nachádzajú v depozitári SNG vo Zvolene. Podobne ako mnohé gemerské kostoly, aj šivetická rotunda patrila v 17. storočí evanjelikom, neskôr sa však vrátil naspäť katolíkom. V 18. storočí kostol čiastočne prestavali v barokovom slohu a do starého opevnenia vstavali zvonicu so vstupnou bránou. Kostol dostal aj novú strechu, pôvodne bola v strede strechy lucerna. Pôvodná románska podoba kostola je zobrazená na freske na severnej strane presbytéria. Fasády rotundy sú členené úzkymi slepými arkádami, strecha je pokrytá šindľom.

Súbor:Sivetice zvonica.jpg|Opevnenie a zvonica rotundy
Súbor:Suvete.JPG|Rotunda s opevnením a vstupnou bránou
Súbor:Arkády rotundy v Šiveticiach.jpg|Slepé arkády na stenách rotundy
Súbor:Šivetice portál.jpg|Vstupný portál s exteriérovou freskou
Súbor:Šivetice klenba.jpg|Víťazný oblúk a klenba
Súbor:Freska Šivetice oblúk.jpg|Gotická freska na víťaznom oblúku
Súbor:Sivetice prsbytérium.jpg|Presbytérium 
Súbor:Šivetice freska 3.jpg|Freska
Súbor:Fresky Šivetice.jpg|Fresková výmaľba presbytéria
Súbor:Sivetice ježiš.jpg|Freska, prebodnutie ježišovho srdca
Súbor:Sivetice freska stara podoba.jpg|Pôvodná podoba rotundy na freske
Súbor:Sivetice freska 2.jpg|Freska


* Evanjelický kostol, jednoloďová klasicistická stavba s pravouhlým ukončením presbytéria a predstavanou vežou, z roku 1785. Veža bola pristavaná v roku 1831. Kostol je dnes v zlom technickom stave a potreboval by obnovu. Interiér je zaklenutý pruskou klenbou. Oltár pochádza z čias vzniku kostola, centrálny obraz Viera, nádej a láska je dielom K. Schablika. Kazateľnica je neskorobaroková z konca 18. storočia s polychrómiou a bohatou ornamentikou. Z obdobia postavenia kostola pochádza aj barokový organ z dielne J. M. Heisserera. Fasády sú členené lizénami a elipsovo ukončenými oknami so šambránani. Veža je členená kordónovými rímsami, pilastrami a nárožným kvádrovaním, ukončená je korunnou rímsou s terčíkom s hodinami a zvonovitou helmicou. 

* Ruiny hradu nad obcou.

* Súbor ľudových domov, ide o trojpriestorové murované domy so sedlovými strechami orientované smerom do ulice, najmä z 19. storočia.

Súbor:Šivetice4.jpg|Evanjelický kostol
Súbor:Šivetice1.jpg
Súbor:Sivetice veža vyhlad.jpg|Pohľad na evanjelický kostol od rotundy
Súbor:Šivetice5.jpg
Súbor:Sivetice napis.jpg|Nápis na veži 


### Šivetická keramika
Tradíciu šivetickej keramiky dnes udržuje živú už len jeden hrnčiarsky majster, František Szarka.

## Osobnosti obce
### Rodáci
* Matej Bahil (* 1706 – † 1761), evanjelický farár, náboženský spisovateľ, prekladateľ

## Referencie

## Iné projekty

## Externé odkazy
* 
* Apsida.sk- profil románskej rotundy
* Gotická cesta- profil románskej rotundy


Kategória:Obce okresu Revúca